Dan Barna denunță un posibil blat PNL – PSD: ”Nu cumva rulează episodul USL 2?”

Dan Barna, președintele USR, a declarat miercuri la tribuna Parlamentului că ”toată România se întreabă azi dacă nu cumva asistăm la un nou blat PSD – PNL, dacă nu cumva rulează episodul USL 2”.

”Nu vom tolera în vreun fel înțelegeri pe sub masă. Am pus în acordul politic cu PNL câteva condiții care țin de democrație, iar votul la locale în două tururi e una dintre ele”, a spus Dan Barna, care le-a cerut parlamentarilor să nu voteze moțiunea de cenzură.

Barna a atacat dur și UDMR, despre care a spus că joacă alături de PSD și ar trebui să își pună pe siglă cei trei trandafiri PSD.

Foto: Inquam Photos / Octav Ganea